# Arvuti VAIO Fit 14E/15ESVF1432/SVF1532

## Sobiva töökeskkonna loomine

Selles jaotises kirjeldatakse, kuhu võite VAIO arvuti paigutada ja kuhu mitte, ning antud on ergonoomilised juhised.

### Kuhu VAIO arvuti paigutada

VAIO arvuti paigutamisel tagage järgmine:

- Teil on lihtne pääseda toiteallika ja vajalike portideni.

- Teil on arvuti ümber piisavalt ruumi.

- Arvuti on paigutatud tasasele piisavalt suurele pinnale ja olete arvutiga töötamisel näoga selle kuvari suunas.

- Saate arvuti paigutada enda ette kohas, kus saate sirge seljaga istuda ja hoida küünarvarred põrandaga paralleelselt.

### Kuhu VAIO arvutit mitte paigutada

VAIO arvuti ebasobivasse kohta paigutamine võib põhjustada kahjustuse või rikke. Ärge paigutage arvutit kohtadesse, kus see võib kokku puutuda järgmisega:

- Otsene päikesevalgus

- Magnetilised esemed või allikad

- Kuumaallikad, nagu eluruumide kütteseadmed

- Liigne tolm

- Kõrge niiskus

- Halb ventilatsioon

#### Märkus

- Kui VAIO arvuti on sisse lülitatud, võib õhu väljalaskeava ümber olev ala muutuda väga kuumaks. Olge enne ala puudutamist ettevaatlik.

- Ärge pange õhu väljalaskeava lähedale esemeid, mis võivad ava tõkestada.

#### Vihje

- VAIO arvuti kasutab kõrgsageduslikke raadiosignaale ja võib põhjustada häireid raadio- või telerisignaali vastuvõtmisel. Sellisel juhul viige arvuti raadiost või telerist sobivale kaugusele.

### Ergonoomilised kaalutlused

Võimalusel peaksite arvestama järgmiste ergonoomiliste kaalutlustega.

#### Mööbel ja kehahoiak

Istuge hea seljatoega toolil. Reguleerige tooli kõrgust nii, et teie jalatallad on vastu põrandat. Jalatugi võib mugavust suurendada.

Istuge lõdvestunult, sirge seljaga ja vältige ettepoole naaldumist või kaugele taha nõjatumist.

#### Arvutiekraani vaatamisnurk

Kasutage parima asendi leidmiseks ekraani kallutusfunktsiooni. Veenduge, et VAIO arvuti ees istudes on arvutikuvar silmadega samal kõrgusel või veidi allpool. Reguleerige ka kuvari heledust.

Saate silmade pinget ja lihasväsimust vähendada, reguleerides arvutiekraani kalde ja heleduse õigele tasemele.

#### Valgustus

Valige asukoht, kus aknad ja valgustid ei tekita arvutiekraanil helki ega peegeldust. Heledate alade vältimiseks arvutiekraanil kasutage kaudvalgustust. Õige valgustus suurendab mugavust ja töö efektiivsust.

#### Märkus

- Mehaaniliste kahjustuste vältimiseks ärge rakendage vaatamisnurga reguleerimisel VAIO arvutile liigset jõudu.

#### Vihje

- Samad kaalutlused kehtivad ka välisekraani kasutamisel.

### Märkused VAIO arvuti käsitsemise kohta

Järgige järgmisi soovitusi, et vältida VAIO arvutis rikkeid ja kahjustusi.

- Asetage VAIO arvuti õrnalt tasasele pinnale, et vältida mehaanilist lööki.

- Lülitage VAIO arvuti enne selle liigutamist välja. Sisselülitatud arvuti liigutamine võib põhjustada kõvaketta rikke. Veenduge, et ühendate kõik arvutiga ühendatud kaablid enne arvuti liigutamist lahti.

- Ärge pillake VAIO arvutit maha ega lööge seda. Ka kerge löök või vibratsioon võib põhjustada kõvaketta rikke.

- Ärge asetage VAIO arvutit ebastabiilsesse asendisse.

Tagasi lehe algusesse