# Arvuti VAIO Fit 14E/15ESVF1432/SVF1532

## Mida teha, kui toite märgutuli süttib toitenupu vajutamisel roheliselt, kuid ekraan jääb tühjaks?

- Veenduge, et heleduse ja kontrasti juhtelemendid on õigesti häälestatud.

- Kuvaväljundiks võib olla seatud välisekraan.

  Soovitud kuvaväljundi valimiseks vajutage mitu korda klahve Fn+F7 ja seejärel klahvi Enter.

- Väliskuvari kasutamisel veenduge, et see on ühendatud vahelduvvoolu seinapistikusse ja sisse lülitatud. Veenduge, et heleduse ja kontrasti juhtelemendid on õigesti häälestatud.

  Teavet sätete muutmise kohta vaadake kuvariga kaasasolevast juhendist.

- Rakenduse akna sulgemiseks vajutage mitu korda klahve Alt+F4.

  Võib olla ilmnenud rakenduse tõrge.

- Kui ootate natuke ja arvutiekraan jääb endiselt tühjaks, taaskäivitage VAIO arvuti, järgides antud järjekorras järgmisi toiminguid. Pange tähele, et nende toimingute järgimine võib tööandmed rikkuda.

  - Eemaldage kõik välisseadmed, nagu printer või USB-seade, ja katkestage VAIO arvuti võrguühendus.

  - Vajutage ja hoidke all nuppu(Toide) kauem kui 4 või 10 sekundit, ning veenduge, et toite märgutuli on väljas. Seejärel lülitage VAIO arvuti uuesti sisse.

- Probleemi püsimisel vajutage ja hoidke all nuppu(Toide) kauem kui 4 või 10 sekundit, ning veenduge, et toite märgutuli on väljas. Ühendage lahti kõik VAIO arvutiga ühendatud kaablid, näiteks vahelduvvooluadapter, eemaldage aku ja oodake umbes viis minutit. Seejärel pange kõik kaablid, välisseadmed ja aku tagasi oma kohale ja lülitage arvuti uuesti sisse.

- Kui lisamälumoodul ei ole õigesti paigaldatud, ei pruugi VAIO arvuti sisse lülituda.

  Sony määratlemata mälumoodulite kasutamine või mälumoodulite vale paigaldus võib põhjustada arvuti buutimise ebaõnnestumise või ebastabiilseks muutumise. Sellisel juhul paigaldage mälumoodul uuesti.

  Kui kasutate muud kui Sony kaubamärgi mälumoodulit, võtke ühendust mälumooduli edasimüüja või tootjaga.

- Kui toote VAIO arvuti külmast kohast otse sooja või kasutate seda suure niiskusega kohas, võib niiskus arvutis kondenseeruda.

  Sellisel juhul oodake enne arvuti sisselülitamist vähemalt üks tund.

  Ärge kasutage arvutit suure niiskusega kohtades (suhteline õhuniiskus üle 80%), kuna see võib põhjustada arvuti rikke.

Tagasi lehe algusesse