# Arvuti VAIO Fit 14E/15ESVF1432/SVF1532

## Märkused mälumoodulite lisamise ja eemaldamise kohta

Enne mälumoodulite lisamist või eemaldamist lugege põhjalikult järgmisi ettevaatusabinõusid.

- Teie VAIO arvutis ja mälumoodulites on kasutatud ülitäpseid osi ning elektriühendusi. Toote garantii kehtetuks muutumise vältimiseks garantiiperioodil soovitame järgmist:

  - Uue mälumooduli paigaldamiseks võtke ühendust müüjaga.

  - Kui te ei ole tuttav arvuti mälu vahetamise protsessiga, ei tohiks te mälumoodulit ise installida.

  - Ärge puudutage konnektoreid ega avage mälumooduli kambri katet.

- Abi saamiseks võtke ühendust volitatud Sony teenindus-/tugikeskusega. Lähima keskuse või esindaja leidmiseks vt jaotist Teave võrgutoe veebisaidi kohta.

- Kui lisate või eemaldate mälumooduleid ise, võib tagajärjeks olla VAIO arvuti rike või pesa ja mälumooduli murdumise või ühendusvea põhjustatud õnnetus. Sellisel juhul on parandamine tasuline.

- Olge ettevaatlik, et te ei vigastaks VAIO arvuti mälumooduli, sisemiste osade või trükkplaadi teravate äärtega oma käsi või sõrmi.

- Olge ettevaatlik, et sõrmed ei jääks VAIO arvuti sees olevate kaablite taha, sest need võivad lahti tulla.

- Kui lülitate VAIO arvuti sisse ja arvutisse on jäänud vett või muid võõrkehasid, võib see põhjustada tulekahju. Enne VAIO arvuti sisselülitamist eemaldage kindlasti kõik võõrkehad ja kinnitage mälumooduli kambri kate.

- Sony ei garanteeri, et VAIO arvutis töötavad kolmanda osapoole mälumoodulid. Teavet kolmanda osapoole mälumoodulite kohta küsige müüjalt.

- Lülitage VAIO arvuti ja välisseadmed enne mälumoodulite lisamist või eemaldamist kindlasti välja ning eemaldage kõik lisaseadmed ja ühenduskaablid. Muidu võite mälumoodulit, oma VAIO arvutit või välisseadmeid kahjustada.

- Mälumoodulite elektrostaatilise lahendusega kahjustamise vältimiseks järgige allolevaid juhiseid:

  - Ärge töötage kohas, kus staatiline elekter tekib kergelt (nt vaibal).

  - Enne mälumoodulite lisamist või eemaldamist puudutage staatilise elektri eemaldamiseks VAIO arvutist eraldi olevat metallobjekti. Ärge puudutage arvuti sees olevaid metallosi.

  - Ärge avage mälumooduli pakendit enne, kui olete valmis moodulit installima. Pakend kaitseb moodulit elektrostaatilise laengu eest. Moodulite hoiustamiseks pange need antistaatilisse kotti või katke alumiiniumfooliumiga.

- Ärge puudutage mälumoodulit, kui samal ajal puutute kiipe või elektriklemme.

- Ärge pange mälumoodulit pesasse valepidi. See võib kahjustada moodulit või pesa või trükkplaadi põlema panna.

- Kasutage õiges suuruses kruvikeerajat (nt väikest kruvikeerajat).

- Ärge eemaldage ega keerake lahti kruvisid, mida ei ole vaja eemaldada.

Tagasi lehe algusesse

### Seotud teema

- Mälumoodulite lisamine ja eemaldamine
- Süsteemiteabe vaatamine

Tagasi lehe algusesse